[pic] | COMISIA COMUNITĂŢILOR EUROPENE |

Bruxelles, 14.11.2008

COM(2008) 752 final

RAPORT AL COMISIEI

RAPORT ANUAL CU PRIVIRE LA FONDUL DE COEZIUNE (2007) [SEC(2008) 2816]

RAPORT AL COMISIEI

RAPORT ANUAL CU PRIVIRE LA FONDUL DE COEZIUNE (2007)

Regulamentul (CE) nr. 1084/2006 de creare a Fondului de coeziune și de abrogare a Regulamentului (CE) nr. 1164/94 nu impune prezentarea unui raport anual cu privire la Fondul de coeziune.

Prin urmare, prezentul raport este prezentat în conformitate cu articolul 14 alineatul (1) din Regulamentul (CE) nr. 1164/1994 și vizează astfel punerea în aplicare în 2007 a proiectelor din cadrul Fondului de coeziune adoptate în perioada 2000-2006.

În consecință, prezentul raport vizează operațiunile din cadrul Fondului de coeziune în cele treisprezece state membre beneficiare la sfârșitul anului 2006, respectiv Grecia, Spania, Portugalia, Cipru, Republica Cehă, Estonia, Ungaria, Letonia, Lituania, Malta, Polonia, Slovacia și Slovenia.

În anexa la prezentul raport sunt prezentate detalii cu privire la punerea în aplicare în 2007 a proiectelor adoptate pentru fiecare stat membru pentru perioada 2000-2006.

1. Execu țIA FINANCIARă A PERIOADEI 2000-2006 ÎN 2007 șI ÎNCHEIEREA PROIECTELOR

În 2007, cincisprezece state membre (cele 12 noi state membre plus Grecia, Portugalia și Spania) au fost eligibile pentru a beneficia de asistență din Fondul de coeziune. Bulgaria și România au devenit eligibile la data aderării lor, la 1 ianuarie 2007. Cu toate acestea, având în vedere faptul că prezentul raport vizează doar punerea în aplicare în 2007 a proiectelor din cadrul Fondului de coeziune adoptate în perioada 2000—2006, Bulgaria și România nu sunt incluse. În plus, ca o consecință a creșterii sale economice, Irlanda nu mai este eligibilă de la 1 ianuarie 2004.

Având în vedere faptul că toate angajamentele referitoare la proiectele din cadrul Fondului de coeziune finanțate în perioada de programare 2000-2006 fuseseră executate până la 31 decembrie 2006, resursele financiare disponibile pentru Fondul de coeziune erau formate, în 2007, doar din credite de plată.

Plăți efectuate în 2007 pentru proiecte adoptate în perioada 2000-2006

Bugetul inițial pentru 2007 se ridica la 3 250 de milioane EUR. Cu toate acestea, în septembrie, DG Politica Regională a cerut o reducere de 500 de milioane EUR a creditelor de plată. Alte 172 de milioane EUR au fost transferate către Fondul de solidaritate. Această reducere a creditelor este consecința nivelului general slab al primelor rezultate înregistrate de statele membre, în special de patru beneficiari importanți pentru care, la jumătatea lunii septembrie 2007, valoarea totală a cererilor de plată nu atingea 30% din previziuni.

Spre sfârșitul anului 2007, ritmul de transmitere a cererilor de plată s-a accelerat și a ajuns în final la o rată de execuție de 100% pentru creditele disponibile. La sfârșitul lunii decembrie 2007, în urma adoptării tardive a programelor operaționale cu contribuția Fondului de coeziune din perioada 2007-2013, creditele de plată neutilizate reprezentând 167 de milioane EUR fuseseră executate pentru rambursarea cererilor de plată pentru proiectele din perioada 2000-2006.

La sfârșitul anului 2007, rata medie de absorbție (respectiv plățile raportate la angajamente) a tuturor țărilor actualmente beneficiare (cu excepția Irlandei) era de 55%, atât pentru proiectele din cadrul Fondului de coeziune, cât și pentru fostele proiecte ISPA. Trei țări (Bulgaria, România și Polonia) înregistrează cele mai slabe rate de absorbție (sub 40%), în timp ce alte două țări (Portugalia și Spania) afișează cele mai ridicate rate de absorbție, între 63% și 68% din suma fixată.

Tabelul 1: Execuția plăților în cadrul Fondului de coeziune și al fostelor proiecte ISPA (în EUR)

Credite reportate din 2006 | 60 776 | - | - | 60 776 | - | - |

Credite reconstituite | - | - | - | - | - | - |

Rambursări | - | - | - | - | - | - |

Grecia | 3 623 591 038,72 | 2 255 055 185,63 | 1 368 535 853,09 |

Spania | 12 935 250 808,79 | 9 198 976 311,34 | 3 736 274 497,45 |

Irlanda | 625 755 408,00 | 570 010 222,71 | 55 745 185,29 |

Portugalia | 3 505 110 859,45 | 2 239 884 294,52 | 1 265 226 564,93 |

TOTAL UE-4 | 20 689 708 114,96 | 14 263 926 014,20 | 6 425 782 100,76 |

Cipru | 54 014 695,00 | 22 844 221,33 | 31 170 473,67 |

Republica Cehă | 748 976 735,00 | 248 036 041,09 | 500 940 693,91 |

Estonia | 242 449 651,00 | 86 011 929,46 | 156 437 721,54 |

Ungaria | 976 865 860,00 | 373 703 305,54 | 603 162 554,46 |

Letonia | 388 206 109,00 | 181 497 966,25 | 206 708 142,75 |

Lituania | 521 392 688,00 | 188 680 965,59 | 332 711 722,41 |

Malta | 21 966 289,00 | 12 287 371,40 | 9 678 917,60 |

Polonia | 3 369 015 816,00 | 768 422 849,76 | 2 600 592 966,24 |

Slovacia | 410 520 447,00 | 128 052 263,94 | 282 468 183,06 |

Slovenia | 172 654 702,00 | 63 125 292,01 | 109 529 409,99 |

TOTAL UE-10 | 6 906 062 992,00 | 2 072 662 206,37 | 4 833 400 785,63 |

TOTAL | 27 595 771 106,96 | 16 336 588 220,57 | 11 259 182 886,39 |

Tabelul 4.2: Sume aprobate pentru fostele proiecte ISPA (inclusiv RAL)

Stat membru | Angajamente nete (până în decembrie 2007) | Plăți (până în decembrie 2007) | RAL |

Bulgaria | 879 908 118,00 | 296 570 622,32 | 583 337 495,68 |

Republica Cehă | 479 117 989,65 | 376 462 763,84 | 102 655 225,81 |

Estonia | 184 709 389,40 | 132 834 958,14 | 51 874 431,26 |

Ungaria | 505 736 480,16 | 326 977 250,88 | 178 759 229,28 |

Letonia | 325 781 346,52 | 217 958 178,74 | 107 823 167,78 |

Lituania | 304 015 168,61 | 187 355 758,57 | 116 659 410,04 |

Polonia | 2 265 523 798,03 | 1 318 714 851,29 | 946 808 946,74 |

România | 2 042 727 117,78 | 720 467 042,46 | 1 322 260 075,32 |

Slovacia | 355 729 850,36 | 256 174 389,45 | 99 555 460,91 |

Slovenia | 81 543 400,50 | 50 216 548,44 | 31 326 852,06 |

TOTAL | 7 424 792 659,01 | 3 883 732 364,13 | 3 541 060 294,88 |

Încheierea proiectelor din perioada 2000-2006

În cursul anului 2007, proiectele din cadrul Fondului de coeziune, totalizând plăți în valoare de 911 milioane EUR, au fost încheiate. Este vorba despre 26 de proiecte spaniole, 7 proiecte portugheze și 7 proiecte grecești. În consecință, numărul total de proiecte din cadrul Fondului de coeziune încheiate, pentru perioada 2000-2006, a ajuns la 117, iar numărul de proiecte care rămân de încheiat este de 721. Tabelul 5.1 oferă informații cu privire la proiectele încheiate până la sfârșitul anului 2007.

Tabelul 5.1: Numărul de proiecte din cadrul Fondului de coeziune încheiate în 2007 și în anii anteriori

Stat membru | Număr total de proiecte din cadrul FC pentru perioada 2000-2006 | Proiecte încheiate în 2007 | Proiecte încheiate în perioada 2002-2006 | Număr de proiecte deschise la sfârșitul anului 2007 |

| |Număr de proiecte | Total plătit în EUR | Număr de proiecte | Total plătit în EUR | | |Bulgaria |38 | | | | |38 | | Republica Cehă |27 |2 |36 838 453,19 |7 |124 496 115,65 |18 | | Estonia |25 |2 |3 487 155,90 |8 |45 070 156,40 |15 | | Letonia |24 |2 |17 530 155,17 |2 |18 416 589,32 |20 | | Lituania |29 |1 |19 816 800,00 |5 |66 724 564,61 |23 | | Ungaria |37 | | |7 |2 526 165,16 |30 | | Polonia |65 |3 |4 673 775,30 |1 |5 377 712,03 |61 | | România |63 |2 |1 794 821,78 |0 |1 794 821,78 |61 | | Slovenia |17 | | |4 |11 159 700,50 |13 | | Slovacia |29 |2 |4 726 875,55 |2 |6 880 841,36 |25 | | |354 |14 |88 868 036,89 |36 |282 446 666,81 |304 | | 2. MEDIU ECONOMIC șI CONDIțIONALITATE

Regulamentul (CE) nr. 1164/94 al Consiliului, care reglementează Fondul de coeziune pentru proiectele aprobate înainte de sfârșitul anului 2006[1], fixează condiții macroeconomice pentru utilizarea Fondului. Acesta prevede că „niciun proiect nou sau, în cazul unor proiecte importante, nicio altă nouă etapă din cadrul proiectului, nu este finanțată din bugetul Fondului în statul membru, în cazul în care Consiliul, hotărând cu majoritate calificată, la recomandarea Comisiei, constată că statul membru […] nu a pus în aplicare [programul său de stabilitate sau convergență], într-un mod prin care să se evite un deficit excesiv”. Această dispoziție reflectă rolul Fondului de coeziune de instrument de sprijin bugetar la nivel național, ajutând statele membre să mențină o rigoare macroeconomică.

În cursul anului 2007, trei state membre eligibile pentru a beneficia de asistență din Fondul de coeziune (Republica Cehă, Ungaria și Polonia) au făcut obiectul unor etape suplimentare ale procedurii de deficit excesiv (PDE) care, în conformitate cu regulamentul menționat anterior, poate determina, în anumite condiții, suspendarea transferurilor provenind din Fond. Cu toate acestea, nu a fost necesară adoptarea unei astfel de măsuri pentru niciuna din țările respective. În 2008, Consiliul a hotărât să abroge PDE în cazul Poloniei și al Republicii Cehe.

O procedură de deficit excesiv a fost angajată împotriva Republicii Cehe în iulie 2004, printr-o decizie a Consiliului. Termenul pentru corectarea deficitului excesiv a fost stabilit pentru 2008. În iulie 2007, Consiliul a considerat că Republica Cehă nu adoptase măsuri adecvate în urma recomandărilor sale din iulie 2004. Deoarece Republica Cehă nu este membră a zonei euro, aceasta beneficiază de o derogare specială de la aplicarea etapelor ulterioare ale PDE. În octombrie 2007, Consiliul a emis doar o nouă serie de recomandări, în temeiul articolului 104 alineatul (7) din Tratat[2]. Nu a avut loc nicio suspendare ulterioară a finanțării alocate din Fondul de coeziune. La 4 martie 2008, Consiliul și-a formulat avizul cu privire la versiunea actualizată cea mai recentă a programului ceh de convergență. Concluzia generală este aceea că programul este compatibil cu o corectare a deficitului excesiv în 2008. În iunie 2008, Consiliul a publicat o decizie prin care abrogă PDE în cazul Republicii Cehe. Procedura de deficit excesiv împotriva Ungariei a fost lansată în 2004. De atunci, lipsa unor acțiuni eficace din partea Ungariei, în urma recomandărilor Consiliului, a fost constatată în două rânduri, în ianuarie 2005 și în noiembrie 2005. Cu toate acestea, în niciuna din aceste ocazii Comisia nu a recomandat Consiliului să suspende angajamentele din cadrul Fondului de coeziune. Ultima serie de recomandări privind deficitul excesiv al Ungariei a fost adoptată de Consiliu în cadrul unei noi decizii în temeiul articolului 104 alineatul (7), în octombrie 2006. În iulie 2007, Consiliul a considerat că Ungaria respectase aceste recomandări.

În noiembrie 2006, Polonia a făcut obiectul unei decizii a Consiliului în conformitate cu articolul 104 alineatul (8), prin care se stabilea că acțiunile acestei țări, întreprinse pentru a corecta deficitul excesiv în temeiul recomandărilor Consiliului, se dovedeau a fi inadecvate. În februarie 2007, au fost publicate noi recomandări pentru această țară. În decembrie 2007, Consiliul a considerat că măsurile luate de Polonia erau conforme cu ultimele sale recomandări. În iulie 2008, Consiliul a abrogat procedura de deficit excesiv în cazul Poloniei.

La sfârșitul anului 2007, alte două state membre eligibile pentru asistență prin Fondul de coeziune (Portugalia și Slovacia) continuau să facă obiectul unei proceduri de deficit excesiv. Cu toate acestea, nicio măsură legată de PDE nu a fost luată în cazul acestor țări, în cursul anului 2007. Niciuna dintre aceste țări nu a făcut obiectul unei suspendări a transferurilor provenind din Fondul de coeziune. În iunie 2008, Consiliul a publicat o decizie prin care abrogă PDE pentru ambele state membre.

Regulamentul (CE) nr. 1084/2006 al Consiliului, care reglementează Fondul de coeziune pentru perioada 2007-2013[3], a clarificat câteva incertitudini legate de aplicarea condiționalității Fondului de coeziune în trecut. Acesta prevede că, în urma unei decizii în conformitate cu articolul 104 alineatul (8), Comisia poate propune suspendarea asistenței alocate din Fondul de coeziune. La rândul său, Consiliul ar putea decide să suspende totalitatea sau o parte a angajamentelor, cu efect de la 1 ianuarie al anului următor deciziei. În cazul în care Consiliul constată ulterior, în contextul PDE, că statul membru a luat măsura corectivă necesară, aceasta presupune în mod automat o decizie de anulare a suspendării angajamentelor din cadrul Fondului de coeziune. Au fost stabilite norme pentru reintegrarea în cadrul bugetului a angajamentelor suspendate.

3. INSPECțII

Inspecțiile referitoare la încheierea proiectelor din cadrul Fondului de coeziune, pentru perioada 1994-1999, au vizat 10% din proiecte, reprezentând 20% din cheltuielile cofinanțate în cursul acestei perioade. Ancheta pe teren a fost finalizată în 2003, iar principalele deficiențe constatate au fost reprezentate de insuficiența verificărilor de gestiune (având drept rezultat cheltuieli neeligibile) și de numeroase cazuri de nerespectare a normelor privind achizițiile publice. În 2007, procedurile referitoare la trei proiecte pentru Spania au fost încheiate prin decizii ale Comisiei, iar în cazul Portugaliei, procedura referitoare la un proiect a fost încheiată în urma acceptării de către statul membru. Celelalte proceduri de corecție financiară (8 proiecte: 4 în Spania, 1 în Grecia și 3 în Portugalia) care rezultă din acest audit vor fi finalizate în 2008.

În ceea ce privește perioada 2000-2006, activitatea de audit desfășurată în 2007 a constat în principal în audituri de urmărire subsecventă pentru a verifica punerea efectivă în aplicare a recomandărilor formulate în 2005 cu privire la sisteme, precum și în verificări ulterioare ale conformității cheltuielilor efectuate în cadrul proiectelor. Un accent deosebit a fost pus, de asemenea, pe verificarea activităților realizate de organismele de audit naționale, inclusiv controlul calității auditurilor referitoare la sisteme, controale prin sondaj și alte aspecte în legătură cu activitatea de pregătire a declarației de lichidare. Au fost efectuate 20 de misiuni de audit: 7 misiuni în cadrul anchetei referitoare la Fondul de coeziune în UE-14; 2 misiuni în cadrul anchetei referitoare la achizițiile publice; 3 misiuni în cadrul anchetei asupra organismelor de lichidare și 8 misiuni privind România și Bulgaria.

Procedurile de corecție financiară determinate de auditurile efectuate înainte de 2007 pentru proiectele din cadrul Fondului de coeziune au fost monitorizate. În cazul Spaniei, au fost trimise scrisori de informare asupra poziției definitive pentru 14 proiecte aflate în curs de procedură. În cazul Portugaliei, procedurile referitoare la 3 proiecte au fost încheiate cu acceptarea corecțiilor de către statul membru și există proceduri în curs de desfășurare pentru alte 3 proiecte. În cazul Greciei, procedura referitoare la o corecție forfetară pentru o chestiune orizontală în materie de achiziții publice a încheiat etapa audierilor și, pentru alte două proiecte, procedurile sunt încă în curs de desfășurare. Toate procedurile în curs de desfășurare vor fi încheiate în 2008.

În 2007, activitatea de audit a vizat, de asemenea, examinarea declarațiilor de lichidare transmise în vederea încheierii proiectelor din cadrul Fondului de coeziune pentru perioada 2000-2006, examinarea rapoartelor anuale de control în temeiul articolului 12 din Regulamentul (CE) nr. 1386/2002 și participarea la reuniunile bilaterale anuale relevante cu organismele de audit naționale.

În Raportul anual de activitate pentru anul 2007 al Direcției Generale, a fost acordat un aviz fără rezerve pentru funcționarea sistemelor de gestionare și control pentru sistemele din șapte state membre (Cipru, Estonia, Ungaria – sectorul transporturilor, Letonia, Malta, Portugalia și Slovenia).

În cazul a șase state membre (Bulgaria – sectorul mediului, Grecia, Irlanda, Lituania, România și Spania), a fost acordat un aviz cu rezerve, din cauza deficiențelor materiale având un impact limitat constatate la nivelul unor elemente-cheie ale sistemelor.

Pentru celelalte cinci state membre, avizul a conținut rezerve, având un impact semnificativ, ca rezultat al unor deficiențe materiale care afectau elemente-cheie ale sistemului (Bulgaria – sectorul transporturilor, Republica Cehă, Ungaria – sectorul mediului, Polonia și Slovacia). În conformitate cu criteriile pe care le-a stabilit în ceea ce privește deficiențele materiale ale sistemelor care conduc la un risc inacceptabil pentru plăți în 2007, Direcția Generală a formulat o rezervă pentru aceste cinci state membre.

4. Nereguli

În 2007, Oficiul European de Luptă Antifraudă (OLAF) a efectuat două misiuni de control la fața locului în temeiul Regulamentului (CE) nr. 2185/96[4], în cadrul a patru anchete externe deschise în legătură cu aspecte referitoare la Fondul de coeziune. Deoarece aceste anchete se află încă în curs de desfășurare, nu se pot exprima alte comentarii în privința lor atât din motive operaționale, cât și din eventuale motive judiciare.

În 2007, statele membre i-au notificat Comisiei, în conformitate cu Regulamentul (CE) nr. 1831/94[5], 92 de cazuri de nereguli privind proiectele cofinanțate, reprezentând o sumă de 110 222 823 EUR.Din această sumă, 63 86 98 UR au fost recuperate, iar restul sumei rămâne de recuperat. Statele membre care au semnalat cele mai multe cazuri sunt Grecia și Spania (26 și, respectiv, 34 de cazuri, ceea ce reprezintă mai mult de jumătate din numărul total de cazuri). Cazurile de nereguli notificate de Grecia reprezentau o sumă de67 259 450 EUR, din care 57 788 966 EUR au fost recuperate. Irlanda i-a notificat Comisiei un singur caz, însă impactul financiar al acestuia, ridicându-se la6 638 190 EUR, este semnificativ în raport cu suma medie a notificărilor. Numărul de cazuri semnalate a scăzut față de anul precedent[6]. Cifrele demonstrează o raportare mai bună, în conformitate cu obligațiile legale, din partea „vechilor state membre beneficiare”. Cu toate acestea, ținând cont de contribuția comunitară la proiectele cofinanțate prin Fondul de coeziune, disciplina de raportare a statelor membre trebuie să fie îmbunătățită.

Principalele tipuri de nereguli semnalate sunt cheltuielile neeligibile și nerespectarea normelor privind achizițiile publice. Aceste două categorii includ aproape 75% din totalul cazurilor notificate.

5. Evaluare

Comisia și statele membre efectuează o apreciere și o evaluare a tuturor proiectelor cofinanțate. Proiectele care trebuie finanțate din Fond sunt adoptate de Comisie în acord cu statele membre beneficiare.

Fiecare cerere de asistență este însoțită de o analiză cost-beneficiu (ACB) a proiectului, care trebuie să demonstreze că avantajele socioeconomice pe termen mediu sunt proporționale cu resursele financiare mobilizate. Comisia examinează această ACB pe baza principiilor definite în ghidul analizei cost-beneficiu. Acest ghid, publicat pentru prima dată în 2003, a fost de curând actualizat pentru a ține cont de evoluția politicilor comunitare, a instrumentelor financiare și a noului cadru de reglementare, în temeiul căruia vor fi finanțate proiectele majore în perioada de programare 2007-2013. În cursul anului 2007, Comisia a asistat statele membre prin măsuri de consolidare a capacităților, destinate unei mai bune coerențe a analizei financiare și economice ex ante a proiectelor. În acest scop, un program informatic specializat este în prezent pe deplin operațional și un document de orientare, adoptat în 2006, descrie metodologia care trebuie utilizată pentru efectuarea ACB. Documentul prezintă câteva principii generale ale ACB, precum și o serie de reguli de lucru și încurajează statele membre să își elaboreze propriile orientări privind ACB.

În plus, Comisia efectuează o evaluare ex post asupra unor eșantioane de proiecte cofinanțate prin Fondul de coeziune. Cea mai recentă evaluare a fost publicată în 2005 și a vizat un eșantion de 200 de proiecte puse în aplicare în perioada 1993-2002. Lansarea următoarei evaluări ex post este prevăzută în 2009 și vor fi vizate proiectele puse în aplicare în perioada 2000-2006.

6. Informare șI PUBLICITATE

Astfel cum este indicat în raportul anual pentru 2006, aspectele referitoare la Fondul de coeziune discutate cu statele membre sunt tratate, de la 1 ianuarie 2007, de Comitetul de coordonare a fondurilor (COCOF), în conformitate cu Regulamentul (CE) nr. 1083/2006.

În afara chestiunilor de interes comun pentru FEDER și Fondul de coeziune (asistența tehnică, auditurile, aspectele bugetare etc.), anumite chestiuni de interes specific pentru Fondul de coeziune au fost prezentate sau discutate în cadrul reuniunilor ulterioare ale Comitetului de coordonare a fondurilor: în ianuarie, „Punerea în aplicare a dispozițiilor tranzitorii [articolul 5 alineatul (2) din Regulamentul (CE) nr. 1084/2006 al Consiliului]”; în februarie, „Complementaritate între finanțarea acțiunilor din cadrul Fondurilor structurale și de coeziune și alte instrumente comunitare”; în mai, „Actualizarea, la jumătatea anului, a diferitelor tipuri de măsuri de asistență tehnică” și, în iulie, „Orientări pentru determinarea corecțiilor financiare legate de nerespectarea normelor privind achizițiile publice” și „Studiu privind cheltuielile regionale ale FEDER și ale Fondului de coeziune”.

În ceea ce privește măsurile de informare și de publicitate ale Comisiei, accentul a fost pus, în 2007, pe punerea în aplicare a cerințelor în materie de publicitate pentru perioada 2007-2013.

De asemenea, la 25 și 26 noiembrie, Comisia a organizat la Bruxelles o conferință importantă intitulată „Telling the Story. Communicating Cohesion Policy Together” (Relatarea poveștii: să comunicăm împreună politica de coeziune), la care au participat peste 500 de responsabili în materie de comunicare din întreaga Europă (dezbaterile din cadrul acestui eveniment sunt disponibile pe site-ul internet al DG REGIO[7]). În ceea ce privește noile programe, un schimb de informații mai bun între Comisie, statele membre și regiuni va fi bazat pe o rețea intitulată „INFORM”, care va permite schimbul celor mai bune practici în materie de comunicare în ceea ce privește Fondurile structurale și Fondul de coeziune.

[1] În baza articolului 6 din Regulamentul (CE) nr. 1164/94 al Consiliului, în versiunea codificată a acestuia prezentată de Comisie.

[2] Tratatul de instituire a Comunității Europene, articolul 104 cu privire la deficitele publice excesive.

[3] Regulamentul (CE) nr. 1084/2006 al Consiliului din 11 iulie 2006 de creare a Fondului de coeziune și de abrogare a Regulamentului (CE) nr. 1164/94.

[4] JO L 292, 15.10.1996, p. 2.

[5] JO L 191, 29.7.1994, p. 1, modificat ultima dată prin Regulamentul (CE) nr. 2168/2005 (JO L 345, 21.12.2005, p. 15).

[6] 2006: Număr de cazuri notificate: 228; suma reprezentată de ansamblul notificărilor: 186 604 797 EUR.

[7] http://ec.europa.eu/regional_policy/country/commu/conferences/november07/sources_en.cfm